הוועדה לביטחון לאומי, כנסת 25, פרוטוקול מספר 62, 2023-07-17 00:00

צביקה פוגל: אנחנו התכנסנו לכאן הבוקר לדון בהצעת חוק הנוגעת לסדר הדין הפלילי, תחת הסעיף של (סמכויות אכיפה – מעצרים)

צביקה פוגל:  אנחנו מכינים את הצעת החוק הזאת לקריאה ראשונה

צביקה פוגל:  אני רוצה להבהיר במשפט אחד או שניים מה אנחנו באמת רוצים, כי זה חייב להיות ברקע רגע לפני שחבר הכנסת רביבו מציע את הצעתו

צביקה פוגל:  אחד הדברים שאנחנו מנסים לעשות פה תקופה מאוד אורה, עוד לפני שאני הגעתי לכאן, אבל אני נרתמתי לזה במלוא העוז והמאמץ, זה לנסות להקנות למשטרה כמה שיותר כלים שתוכל לבצע את המשימות שאנחנו מצפים שהיא תבצע ועל הצד הטוב ביותר

צביקה פוגל:  יש לנו הרבה דירות מהמשטרה, יש לנו הרבה הערות למשטרה, יש לנו הרבה ביקורת על המשטרה, אבל מצד שני אנחנו גם רוצים להעניק לה את היכולת ואת הכלים כן לעשות את זה

צביקה פוגל:  אז חוקקנו פה את הצעת החוק על "איירסופט" ועל נשק ועל מצלמות ועל כל מה שאפשר כדי להוסיף כלים, באמת שבסופו של דבר אנחנו האזרחים נהנה מסדר ציבורי כמו שצריך, מביטחון אישי, ובנוסף גם כבדרך אגב נרתיע עבריינים מהרצון שלהם להשתייך לעולם הזה

צביקה פוגל:       הצעת החוק שהציע או מציע חבר הכנסת רביבו, הצעת החוק הזאת שמונחת לפנינו, בעצם באה ואומרת בואו נחמיר את תנאי השחרור בערבות כך שבאמת בסופו של דבר התקופות יהיו קצת יותר ארוכות ויאפשרו באותו זמן להיערך וללבן את הדברים כמו שצריך, ולא יסתובב לנו עבריין ברחובות באופן חופשי, כי זה לא מה שאנחנו רוצים בסופו של דבר

צביקה פוגל:  אז אני מאוד מודה לך, חבר הכנסת אליהו רביבו, על הצעת החוק הזאת

צביקה פוגל:  אני חושב שהיא חשובה, אני עוד מקדים מכה לתרופה

צביקה פוגל:  אבל אני מאפשר לך להציג את התרופה במלואה

צביקה פוגל:  בבקשה

אליהו (אלי) רביבו: אני מאוד-מאוד מודה לך, אדוני יושב הראש

אליהו (אלי) רביבו:  ראשית על הרגישות המרובה שגילית

אליהו (אלי) רביבו:  אני יודע כמה לא פשוט היה לפנות מהלו"ז המאוד עמוס של הוועדה זאת

אליהו (אלי) רביבו:  אחת הוועדות העסוקות ביותר מסביב לשעון

אליהו (אלי) רביבו:  ונענית לדרישתי

אליהו (אלי) רביבו:  אני מודה גם לצוות המקצועי שלך על שהיה קשוב, אני מודה גם כן לנוכחים שלוקחים חלק גם בגיבוש ההצעה וגם בנוכחות היום

אליהו (אלי) רביבו:  אז אדוני יושב הראש, הצעת החוק שבה נדון היום היא תולדה ישירה של סיור שערכתי יחד עם השר לביטחון לאומי ומפכ"ל העירייה ביחד עם מפקד התחנה בעיר לוד

אליהו (אלי) רביבו:  אני יכול לומר לכם שכולנו יצאנו מהסיור הזה בתחושה קשה, אפילו קשה מאוד

אליהו (אלי) רביבו:  זה שמצב הביטחון האישי בעיר כמו לוד הוא מצב בעייתי מאוד, וזה בלשון המעטה, את זה כולנו יודעים

אליהו (אלי) רביבו:  ידענו לפני הסיור, ידענו עוד יותר גם אחרי הסיור

אליהו (אלי) רביבו:  זה שבכל רגע נתון יש בעיר כמו לוד מספר לא מבוטל של סכסוכי דמים למיניהן – גם את זה ידענו לפני הסיור וידענו יותר טוב גם כן אחריו

אליהו (אלי) רביבו:  מה שלא ידענו זה עד כמה המשטרה חשה תחושת חוסר אונים

אליהו (אלי) רביבו:  המשטרה רוצה לספק ביטחון אישי לאזרחי המדינה, המשטרה לא רוצה מקרי ירי חוזרים ונשנים בלוד, כמו בכל הערים

אליהו (אלי) רביבו:  באים ואומרים לנו קציני משטרה וגם שוטרים מהשטח "אין לנו מספיק כלים להתמודד עם הפשיעה הזו

אליהו (אלי) רביבו:  פשוט אין לנו מספיק כלים

אליהו (אלי) רביבו:  תנו לנו את הכלים ותראו את השינוי"

אליהו (אלי) רביבו:      אני הראשון שאומר שאין למשטרה מספיק כלים

אליהו (אלי) רביבו:  ולכן אני מהדוחפים העיקריים כיום לכך שיתאפשר לשב"כ להתגייס ולסייע למשטרה בפשיעה הפלילית החמורה, אבל אי אפשר לעזור למשטרה רק במילים

אליהו (אלי) רביבו:  אפשר לעזור לה גם כן במעשים, כדוגמת הצעת החוק שאני מציע

אליהו (אלי) רביבו:  מה שהצעת החוק הזו עושה זה לעזור למשטרה לעזור לנו

אליהו (אלי) רביבו:  הצעת החוק מרחיבה את טווח שיקול הדעת של מפקד בכיר במשטרה, מה שקרוי הקצין הממונה

אליהו (אלי) רביבו:  שיקול הדעת שממילא מוקנה לו כיום בחוק, חשוב שנבהיר את זה

אליהו (אלי) רביבו:  סעיף 42 בסדר הדין הפלילי (סמכויות אכיפה – מעצרים), מקנה לקצין הממונה סמכויות לשחרר בערובה או להטיל ערובה בתאני שהחשוד יתייצב לחקירה ולמשפט בכל מועד שיידרש, וכמובן גם בתנאי שלא ישבש את הליכי החקירה

אליהו (אלי) רביבו:  בנוסף לכך, ואני מדגיש, בהסכמת החשוד, הקצין הממונה רשאי להתנות את השחרור בערובה בתנאים שונים

אליהו (אלי) רביבו:  למשל איסור כניסה לאזור, ליישוב או למקום בארץ, ואיסור לתקופה שלא תעלה על 15 יום

אליהו (אלי) רביבו:  או למשל איסור לקיים קשר או להיפגש עם גורם כלשהו לתקופה שלא תעלה על 30 יום

אליהו (אלי) רביבו:      מטרתנו לאשר תקופת זמן מספיקה על מנת לנסות ולהרגיע את השטח

אליהו (אלי) רביבו:  והכוונה היא במיוחד באותם סכסוכי דמים בלתי נגמרים

אליהו (אלי) רביבו:  החזרת השקט, זה הדבר הכי חשוב

אליהו (אלי) רביבו:  הלוואי ויכולנו לתת בשורה, לתת מענה מקיף

אליהו (אלי) רביבו:  אבל בעת הזו, בחוסר המשאבים, זה הישג בפני עצמו

אליהו (אלי) רביבו:  אי לכך ובהתאם לזאת, הצעת החוק העומדת לפניכם, אדוני יושב הראש, באה פשוט לתת יותר זמן

אליהו (אלי) רביבו:  אני מדגיש שלא תשתנה זכותו של החשוד לערער על החלטתו של הקצין הממונה, שכמובן כפופות לביקורת שיפוטית, ובפרט לאלמנט המידתיות של ההחלטה

אליהו (אלי) רביבו:  אתייחס גם לטיעונים ששמעתי כנגד הצעת החוק – האחד הוא שסמכויות הקצין לא רלוונטיות בעבירות חמורות אלא רק בעבירות קטנות

אליהו (אלי) רביבו:  זה טיעון מנותק מהמציאות

אליהו (אלי) רביבו:  כל מי שמכיר את המצב בשטח מבין עד כמה

אליהו (אלי) רביבו:  ואני מזמין את הטוענים הללו לצאת מהפלורסנט הנעים ולדבר עם השוטרים בשטח יומם ולילה

אליהו (אלי) רביבו:       השני הוא שהצעת החוק תגביר את המעצרים

אליהו (אלי) רביבו:  נהפוך הוא – ככל שהקצין יוכל לשחרר בתנאים מגבילים הולמים, ירד העומס מבתי המשפט וירד העומס מבתי המעצר

אליהו (אלי) רביבו:  חברים, יש פה עניין של משילות

אליהו (אלי) רביבו:  משילות "פר אקסלנס"

אליהו (אלי) רביבו:  וזה רצון משותף לכל סיעות הבית ולכל הציבור

אליהו (אלי) רביבו:  אני רק מבקש להבהיר שלא חלילה יתקבל הרושם שמדובר בצעד ענישתי

אליהו (אלי) רביבו:  אדרבא, כשמגיע קצין בכיר ומבקש להרחיק לתקופת מה מהוריו, גם אם הוא לא האשם, גם אם הוא לא החשוד כמי שדמו רותח אולי, יכול להיות שדמו בראשו, והמערכת לא מסוגלת כרגע לתת לו סד טוב יותר

אליהו (אלי) רביבו:  כשמרחיקים את הניצים לפרק זמן מסוים הרוחות נרגעות, הדם מתקרר וניתן לדבר עם אותם מעורבים, בשום שכל להגיע להבנות

אליהו (אלי) רביבו:  אנחנו עדים לכך רק לאחרונה, כשניצים שלא חסו אחד על השני גם כשמדובר בבני אותה משפחה ושיגרו כ-11,000 כדורים, רובם נותבים במקטע אחד של כמה שעות באותו לילה, כשהם הרחיקו את עצמם מהזירה, ולמזלנו אפילו מהארץ לפרק זמן ממושך, הזמן הזה אפשר להם לחשוב בשום שכל על העתיד ועל עתיד משפחתם, ועל עתידם שלהם, ולהגיע להבנות

אליהו (אלי) רביבו:      זוהי כל שאיפתנו

אליהו (אלי) רביבו:  אין פה חלילה עניין של ענישה

אליהו (אלי) רביבו:  הרי תמיד יוכל החשוד או המעורב לומר לקצין הממונה שהוא לא מעוניין לשתף פעולה והוא לא מקבל את חלופת המעצר שהציע אותו קצין בכיר ממונה, ואז הנושא יגיע לפתחו של בית המשפט, בית המשפט ייתן את דברו ויחליט אם הוא משחרר לתקופה כזו או אחרת או אם הוא עוצר במעצר מנע לתקופה כזו או אחרת

אליהו (אלי) רביבו:  מכן אנחנו מבינים שאין פה מינוסים בהצעה, יש רק תועלות ורק תוצאות חיובית

אליהו (אלי) רביבו:  כי כאמור, בסוף, בסוף, בסוף, הזכות נתונה בידי אותו מעורב, ולאחר מכן בידי אותה החלטה לביקורת שיפוטית

אליהו (אלי) רביבו:  אני מאוד-מאוד מודה לכם, שוב פעם

אליהו (אלי) רביבו:  לא פשוט מאליו

אליהו (אלי) רביבו:  רק שתדע לך, אדוני מפקד התחנה, ותדעו לכם לגבי הבחור הזה, הוא הגיע לכאן אחרי עוד לילה ללא שינה

אליהו (אלי) רביבו:  בטח ללא חיי משפחה אבל ללא שינה

אליהו (אלי) רביבו:  לא ישן

קריאה: ששי ישן ביום

אליהו (אלי) רביבו: אתה יודע מה? הוא גם לא ישן ביום

אליהו (אלי) רביבו:  אני יודע לומר לכם שאני מדבר איתו מעת לעת בשלוש לפנות בוקר, בחמש לפנות בוקר, בשתיים בצהריים, רואה אותו בשבתות, רואה אותו בחגים

אליהו (אלי) רביבו:  מטרת חייו היא באמת להצליח במשימה ולהביא שקט וביטחון לתושבים

אליהו (אלי) רביבו:  תדע לך, אדוני מפקד התחנה, שאם יושב ראש הוועדה לא היה קשוב ולא היה מבין עד כמה שבאמת מדובר בצו שעה, לא היה סיכוי שבפרק הזמן הקצר הזה שלפני הפגרה יכולנו להרשות לעצמנו להגיע לדיון הכל-כך חשוב הזה

אליהו (אלי) רביבו:  אז שוב פעם, תודה רבה לכם

אליהו (אלי) רביבו:  ואני מקווה שבאמת כל מי שעוד חשב להיות בצד המתנגד, הבין את הרציונל ויחזק את גישתנו

אליהו (אלי) רביבו:  תודה רבה

צביקה פוגל: תודה רבה לחבר הכנסת אליהו רביבו על ההצעה

צביקה פוגל:  אנחנו נעבור להתייחסות

צביקה פוגל:  בבקשה, שם וכתובת

עינת עובדיה: קוראים לי עינת עובדיה, ואני מנכ"לית מכון זולת לשוויון בזכויות אדם

עינת עובדיה:  ואני מייצגת כאן גם את המכון וגם את עמדת ארגון הוועד נגד עינויים

עינת עובדיה:  ואני ברשותכם רוצה להעלות מספר הסתייגויות שהייתי מאוד שמחה אם החוק יידרש אליהן בהכנה

צביקה פוגל: בבקשה

עינת עובדיה: בקריאה ראשונה ושנייה ושלישית

עינת עובדיה:  קודם כל, אופי החוק הזה קצת מזכיר את אופי המעצר המנהלי

עינת עובדיה:  זאת אומרת מן מסלול עוקף שאין לו ביקורת שיפוטית, שבעיננו מדובר בתקופה לא סבירה, שעלולה, לא סבירה של הרחקה – פגיעה בחופש תנועה ופגיעה בזכויות נוספות של הבאה בפני שופט וכולי, שעלול לפגוע במקרים שהם אינם פשיעה חמורה

עינת עובדיה:  גם במקרים של פשיעה חמורה יש צורך לקחת בחשבון, צריך להביא בפני שופט ובעיננו 90 יום או כל דבר שבעצם כמעט מכפיל את מה שנותן סמכות לקצין בכיר או זוטר לקבל על עצמו אחריות למנוע תנועה מאזרח שלא מובא בפני שופט

עינת עובדיה:  עכשיו, הדבר הזה יכול להשפיע, אני רוצה שנייה אחת, אני מבינה את ההיגיון שעומד מאחורי הבאת הסעיף הזה בפשעים חמורים, שגם שם צריך לקחת בחשבון האם הדבר הזה הוא מידתי, אבל אני רוצה להתייחס לעניין של העבירות הקטנות, שאנחנו רואים אותם מידי שבוע במעצר של מפגינים

עינת עובדיה:  יש לנו חשש שהסעיף הזה עלול לייצר מצב של פגיעה מאוד חמורה בחופש ביטוי ומחאה, כיוון שבכסות של הסעיף הזה בעבירות קשות, קצינים, קציני משטרה בכירים וזוטרים, יכולים לעשות בו שימוש על מנת לעצור מפגים שנעצר מלהגיע למקום גיאוגרפי פיזי, לא אומרים לו "אתה לא יכול ללכת להפגין", אבל אומרים לו "אתה לא יכול להגיע למקום הזה 90 יום"

עינת עובדיה:  ובעיננו הדבר הזה הוא לא מידתי

עינת עובדיה:      ולכן, אני חושבת שבהכנה צריך לעשות איזושהי הבחנה מאוד-מאוד ברורה בין עבירות חמורות

עינת עובדיה:  הגדרה מאוד ברורה של מהן עבירות חמורות

עינת עובדיה:  האם הדבר הזה יכול גם למנוע הגעה של גבר שכבר הייתה לו, שכבר הראה  סימני אלימות כלפי בת הזוג שלו ועלול לפגוע בה

עינת עובדיה:  זאת אומרת, ממש צריכה להיות הגדרה מאוד ברורה כדי שהפגיעה תהיה כמה שפחות חמורה במקרים של עבירות קטנות

עינת עובדיה:  זה הדבר שאנחנו רצינו להסב את תשומת הלב של הוועדה בעת ההכנה לקריאה שנייה ושלישית, כיוון שהדבר הזה הוא כרגע פרוץ

עינת עובדיה:  אנחנו נמצאים במציאות שבה יש הפגנות כל שבוע, וקצין בעיננו - - -     

אליהו (אלי) רביבו: לא יודע איך הצלחתם להכניס את עניין ההפגנות האנרכיסטיות לתוך דיון כזה חשוב

עינת עובדיה: זה לא קשור

עינת עובדיה:  תראה, זה לא קשור

עינת עובדיה:  אני לא חושבת שזה קשור להפגנות אנרכיסטיות כאלו או אחרו

אליהו (אלי) רביבו: צריכה להיות מומחיות לשלב נושא בנושא

עינת עובדיה: לא, זה לא עניין של נושא בנושא

אליהו (אלי) רביבו: לא יודע איך הצלחת

אליהו (אלי) רביבו:  אני מודה שהצלחת להפתיע אותי

עינת עובדיה: אני שמחה שהצלחתי להפתיע אותך

עינת עובדיה:  פשוט מה שקורה זה שארגוני חברה אזרחית שנקודת המבט, שהפרספקטיבה שלהם מסתכלת על זכויות אדם, מסתכלת גם על מקרי קיצון שבהם אתה כמכין החוק יכול לפספס

עינת עובדיה:  ויש לנו לא רק את הרצון לבוא ולהביא את בפני הוועדה

צביקה פוגל: ההבהרה ברורה, בואי נמשיך

צביקה פוגל:  ההבהרה ברורה

עינת עובדיה: יופי, תודה רבה

צביקה פוגל: עוד מישהו רוצה להתייחס? בבקשה, אדוני

נתנאל לגמי: נתנאל לגמי, מהסניגוריה הציבורית

צביקה פוגל: כן

נתנאל לגמי: גם חבר הכנסת רביבו התייחס לעמדה שלנו

נתנאל לגמי:  אז אני רוצה לומר כמה דברים על הצעת החוק, וחשוב לי מאוד להביא את הקול של השטח, לא רק של הארגון של הסניגוריה הציבורית, כי אמר קודם חבר הכנסת רביבו "אל תתנו איזושהי עמדה מהפלורסנטים, בואו תדברו מהשטח"

נתנאל לגמי:  אז אני אציין שאמנם אני בסניגוריה הארצית אבל במשך שנים חבריי מכירים אותי, אני גם סנגור מייצג בתורניות מעצרים

נתנאל לגמי:  הרבה מאוד תורניות מעצרים, הייתי מנהל מחלקת מעצרים במחוז דרום הרבה מאוד שנים, עברתי על עשרות אלפי מעצרי ימים, נפגשתי עם כל מפקדי התחנות, כל האנשים פה, אנחנו נמצאים ביחד גם בוועדת דותן

נתנאל לגמי:  אז כן חשוב לי לומר את הדברים מהשטח ולעמוד על החשש שלנו מהצעת החוק הזאת

נתנאל לגמי:  אני קודם כל רוצה להתחיל בנקודה ראשונה

נתנאל לגמי:  נמצא פה חברי, ערוך הדין אופיר טישלר, שהוא מרכז וועדת דותן, גם אני חלק מוועדת דותן, גם חברי גלעד בהט הוא חלק מוועדת דותן

נתנאל לגמי:  ובמשך תקופה מאוד-מאוד ארוכה אנחנו דנים בדיוק על הנושא הזה של סמכויות שחרור בתחנה

נתנאל לגמי:      במשך הרבה מאוד, קודם אמר חברי, כעשרה דיונים, אז לטעמי לפחות עשרה דיונים

נתנאל לגמי:  אנחנו יושבים הרבה מאוד גופים וכל אחד מציע את האיזונים שלו

נתנאל לגמי:  וזו בדיוק השאלה שעמדה במשך עשרה דיונים, ואני יודע, וחברי יכול לספר על זה טוב ממני כי הוא זה ששוקד היום על הצעה, יש כבר הצעה כתובה

נתנאל לגמי:  אנחנו נמצאים באמת בשיופים שלה, כאשר בסופו של יום, ההסדר המוצע הוא לא מדבר רק על הארכה, אלא הוא מדבר על כל מיני איזונים

נתנאל לגמי:  למשל, לצורך העניין יש את שאלת חובת ההסכמה

נתנאל לגמי:  אמר קודם חבר הכנסת רביבו בצדק ששאלת ההסכמה היא סוגייה, הנה גם חברי גלעד בהט מהנהן, סוגיית ההסכמה היא סוגיה שמאוד הטרידה את המשטרה

נתנאל לגמי:  ובעניין הזה - - -     

צביקה פוגל: אל תהמר על ההנהונים שלו, אתה לא באמת יודע למה הוא מתכוון

נתנאל לגמי: לפחות בעניין הזה, בגלל הרבה מאוד דיונים שהיינו ביחד

נתנאל לגמי:  ויש שם למשל שאלה של ייצוג סנגור

נתנאל לגמי:  כי בהרבה מאוד מההליכים האלה, בשונה מהליכי מעצר, אנשים לא מיוצגים

נתנאל לגמי:  אז אנחנו ניסינו ליצור כל מיני איזונים, ובאמת בשיופים הכי-הכי קטנים, ולדעתי הצלחנו להגיע לאיזשהו מתווה שכולנו יכולים לחיות איתו

נתנאל לגמי:  לכן אנחנו חושבים שקודם  הדבר הנכון הוא להמתין להצעה של וועדת דותן, ואנחנו באמת נמצאים בסוף

אליהו (אלי) רביבו: הוא אומר "בואו נחכה שיחסלו עוד איזה 100-200 אנשים"

נתנאל לגמי: לא, אז אני רוצה לומר משהו על החיסולים

נתנאל לגמי:  קודם כל, הרציונל שחבר הכנסת רביבו דיבר עליו בדברי ההסבר, אני חותם עליהם

נתנאל לגמי:  אני חותם עליהם לחלוטין

נתנאל לגמי:  גם הסניגוריה הציבורית חושבת שצריך להילחם בפשיעה

נתנאל לגמי:  השאלה אם זה הפתרון, ואני סבור שזה לא הפתרון ואני אומר מדוע

נתנאל לגמי:  מדוע אני סבור שזה לא הפתרון? מדוע אני סבור שהחוק לא ישיג את המטרה? אני קראתי את דברי ההסבר ובדברי ההסבר מצוין מקרי רצח, תקיפה, ירי, התפרצויות והפרת סדר - - -     

צביקה פוגל: כדאי שגבירתי תקשיב, כי זה יענה לה על השאלה

נתנאל לגמי: חשוב לי מאוד-מאוד להזכיר, כדי שהקצין הממונה, אנחנו מדברים על חוק המעצרים, וזה לא מעצרים מנהליים מה שגבירתי אמרה

נתנאל לגמי:  ממש לא

נתנאל לגמי:  רגע, אבל אני אומר מדוע לא

נתנאל לגמי:  רגע, אבל מדוע אני סבור שזה לא ישיג את המטרה

נתנאל לגמי:  כיוון שכדי שקצין ממונה, תהיה לו סמכות לשחרר בערובה, שזו שלילת חירות קשה, ואני אדבר רגע על שלילת החירות

נתנאל לגמי:  כדי שהוא ישחרר בערבות צריך עילת מעצר וצריך חשד סביר

נתנאל לגמי:  בלי חשד סביר ועילת מעצר הוא לא יכול, הוא צריך לשחרר בלי תנאים

נתנאל לגמי:  על זה אין מחלוקת

נתנאל לגמי:  לכן בכל מקרה הבסיס הוא חשד סביר ועילת מעצר

נתנאל לגמי:  כאשר מדובר על סכסוכי הדמים, קודם חבר הכנסת רביבו אמר סכסוכי דמים בלתי נגמרים, שצריך לטפל בזה וצריך לחשוב איך מטפלים בזה, וצריך לחזק את השוטרים וצריך לתת עוד כסף וצריך לחשוב על כל מיני כלים

נתנאל לגמי:  אבל לא הכלי הזה של שחרור בערובה

נתנאל לגמי:      כי כאשר מדובר על המקרים האלה, הדין של האנשים שיהיה חשד סביר ועילת מעצר זה מעצר

נתנאל לגמי:  בתיקים הרבה-הרבה יותר קלים זה מעצר

נתנאל לגמי:  בתיקי גניבות רכב אנחנו מדברים על מעצר, לא בתיקים כאלה

נתנאל לגמי:  אני מזכיר, הבסיס הוא חשד סביר ועילת מעצר

נתנאל לגמי:  אם אין את זה בכל מקרה אי אפשר בתנאים

נתנאל לגמי:  ולכן, על מה אנחנו מדברים? שחרור בתנאים על דרך הכלל

נתנאל לגמי:  בטח כאשר מדובר בדיון הראשון לפני ביקורת שיפוטית

נתנאל לגמי:  בדרך כלל מדובר על התיקים היותר פשוטים, על התיקים יותר קלים

נתנאל לגמי:  יכול להיות מקרה מאוד-מאוד חריג שבו יהיה תיק חמור והרף הראייתי יהיה מאוד-מאוד נמוך

נתנאל לגמי:  העילה היא עילה משמעותי, הרף הראייתי הוא מאוד-מאוד נמוך, איזה מידע מודיעיני שגם הוא, קשה מאוד לבסס אותו

נתנאל לגמי:  ואז במצב כזה הקצין הממונה יכול לשחרר בתחנה

נתנאל לגמי:  עכשיו השאלה היא האם צריך תקופות כאלה? כן או לא? היום, היום המשטרה יכולה לשחרר בתנאים שלה, שהם תנאים לא פשוטים

נתנאל לגמי:  להגיד למישהו "אתה יכול להיות חמישה ימים במעצר בית" או ש"אתה יכול להיות מורחק עכשיו מהבית שלך או מהעבודה ל-30 יום", זה מהפכה רבתי בחיים של האנשים האלה

נתנאל לגמי:      אנחנו רואים את האנשים האלה, גם היום הם יכולים לשחרר בתנאים האלה ולהגיע לבית המשפט ולבקש את הארכת התנאים

נתנאל לגמי:  עכשיו בעבר זו הייתה העמדה של הסניגוריה הציבורית

נתנאל לגמי:  אגב, זו הייתה עמדה של הסניגוריה הציבורית שגם בדו"ח מבקר המדינה ממאי 2020, מבקר המדינה ביקש מהמשטרה "בואו תעשו את זה"

נתנאל לגמי:  וראו איזה פלא, ואני מברך את המשטרה, גם את חברי עורך דין בורלא וגם את גלעד, שב-27 באפריל, לפני חודש וחצי, בפקודה של המשטרה, לא בפקודה שלי, בפקודת מפכ"ל, אני מקריא את סעיף 6ד – "ניתן לשחרר את החשוד", אני מצטט, "בתנאים המצויים בסמכותו של הקצין הממונה ובמקביל לבקש הארכה של תנאים אלו מבית המשפט כשהחשוד כבר בסטטוס משוחרר, ובכפוף לכך שהחשוד הסכים לתנאים אלו"

נתנאל לגמי:  זאת אומרת שגם היום יש הפתרון

נתנאל לגמי:  הוא פתרון מידתי יותר

נתנאל לגמי:  לבקש, וחבר הכנסת רביבו צודק, יש אפשרות בחוק, סעיף 43, המשוחרר יכול להגיש ערר

נתנאל לגמי:  קודם כל אנחנו יודעים שלא מגישים הרבה עררים, על אף שהסנגוריה הציבורית נמצאת שם

נתנאל לגמי:  וכשאנחנו צריכים להסיג על החלטות אנחנו מסיגים על החלטות

נתנאל לגמי:      מדוע? כיוון שאנשים בכלל לא מיוצגים בשלב הזה

נתנאל לגמי:  בהתאם לחוק הסנגוריה הציבורית רק מי שעצור יכול לקבל סנגור ציבורי או שיש סיכוי שהוא ייעצר

נתנאל לגמי:  רוב האנשים האלה בכלל לא מיוצגים

נתנאל לגמי:  עכשיו חשוב להדגיש, למעלה מחמישים אחוז, קרוב לשישים אחוז מהאנשים בכלל לא מוגש כתב אישום בעניינם

נתנאל לגמי:  עכשיו אני לא אומר, יכול להיות שיש כאלה שאין ראיות וידם הייתה במעל

נתנאל לגמי:  ומגיע להם על אף שזה לא ענישה

נתנאל לגמי:  ואני מסכים, וזה נורא-נורא חשוב מה שאמר חבר הכנסת רביבו

נתנאל לגמי:  לא מדובר בענישה

נתנאל לגמי:  דיני מעצרים זה לא יכול להיות ענישה, זה חייב להיות רק מניעתי

נתנאל לגמי:  זה נכון לחלוטין

נתנאל לגמי:  מצד שני, הרהב מאוד מהאנשים, מדובר על עשרות אלפים בשנה, ידם לא הייתה במעל והם נעצרים או שמשוחררים בתנאים מסיבה כזו או אחרת

נתנאל לגמי:      לבוא היום ולתת לקצין הממונה, תחשבו, הקצין הממונה יכול לבוא היום בלי ביקרת שיפוטית, למשך 90 יום להגיד לאדם "אתה מורחק מהבית שלך" וקורע את המשפחה, קורע את גורמי התמיכה שלו

נתנאל לגמי:  גם את האמון שלו מול המשטרה

נתנאל לגמי:  כאשר יש היום פתרון

נתנאל לגמי:  ואני מדגיש, וחשוב לי לומר באמת, במלוא הכבוד, ואני לחלוטין לא נפגעתי מהעניין של הפלורסנטים, אני באמת לא מדבר מהפלורסנטים, אני מדבר כסנגור מייצג

נתנאל לגמי:  אני מדבר כמי שהמעצרים זה העיסוק שלי במשך 15 שנה, זה מה שאני עושה, ויום-יום אני עובר על באמת עשרות אם לא מאות החלטות

נתנאל לגמי:  אז בסוף, השאלה היא מתי תהיה ביקורת שיפוטית והאם המשטרה היא זו שתצטרך ללכת לבית משפט או החשוד

נתנאל לגמי:  ואני חושב שבסיטואציה שכזאת, כשיש פגיעה בחירות, כאשר מדובר במקרים הפחות חמורים, זה שהמשטרה תצטרך לפנות לביקורת שיפוטית אחרי כמה ימים זה משהו שאפשר לבקש אותו ממנה

נתנאל לגמי:       יתרה מכך, גם בוועדת דותן אנחנו ביקשנו פעם אחרי פעם מהמשטרה תנו לנו נתונים

נתנאל לגמי:  האם אתם מגיעים לבתי משפט ומבקשים הארכות?  האם אתם בכלל צריכים את זה? ואני אומר לכם באמת מידיעה של מי שקרא עשרות אלפי החלטות, זה לא קורה

נתנאל לגמי:  זה כמעט ולא קורה

נתנאל לגמי:  המשטרה על דרך הכלל לא באה לבקש הארכה כי לא צריך

נתנאל לגמי:  כי רוב התיקים שאנשים משתחררים הם תיקים קלים, ואפשר וניתן לסיים את החקירה בימים ספורים

נתנאל לגמי:  חשוב להזכיר, הבסיס הוא חוק המעצרים

נתנאל לגמי:  ואם הבסיס הוא חוק המעצרים אנחנו צריכים במעצר ימים, במעצר לצורכי חקירה, שבשלב הזה תהיה לנו חקירה

נתנאל לגמי:  ברגע שהחקירה מסתיימת, וכשאני אומר שהחקירה מסתיימת זה הפעולות שהן בנות שיבוש

נתנאל לגמי:  זאת אומרת משהו, משהו, פעולה שהיא לא בת שיבוש, המשטרה לצורך העניין צריכה עכשיו ללכת ולהביא חוות דעת צ"מ, זה יכול לקחת זמן, חוות דעת של המכון לרפואה משפטית, זה יכול לקחת זמן

נתנאל לגמי:  אבל אם החשוד לא יכול לשבש את זה אז כמובן שאין שום צורך בתנאים המגבילים

נתנאל לגמי:      אז אני מזכיר את פקודת המשטרה, ואני מברך את המשטרה על פקודת המשטרה הזאת

נתנאל לגמי:  היא מידתית, היא נכונה

נתנאל לגמי:  אגב, עוד דבר שהוא מאוד חשוב, וזה דבר שאותי מאוד הפתיע, חבר הכנסת רביבו

נתנאל לגמי:  אותי זה מאוד הפתיע כי בוועדת דותן אנחנו ישבנו, ואנחנו היינו משני צידי המתרס, אנחנו והמשטרה

נתנאל לגמי:  אני יכול לומר אפילו שהיינו הגופים הכי מרכזיים

נתנאל לגמי:  היו ביננו ויכוחים מרים בעניין הזה לגבי התנאים – מי? כמה? ולמה? והעמדה של המשטרה פעם אחרי פעם הייתה עמדה אחת, שהיא שונה לחלוטין, היא קוטבית לדברי ההסבר – הארכת תנאי השחרור זה לא כדי להילחם בפשיעה, הארכת תנאי השחרור זה כדי לשחרר יותר בתחנה

נתנאל לגמי:  זו העמדה שלהם פעם אחרי פעם

נתנאל לגמי:  הם אמרו "למה אנחנו צריכים את הארכת תנאי השחרור? כדי לשחרר יותר בתחנה"

נתנאל לגמי:  מדוע?  "כי אנחנו לא משחררים מספיק, כי יש יותר מידי מעצרים", אם אני מתחבר לדיון הקודם שאנחנו משחררים אסירים שכבר בית משפט נתן חותמת, הם מורשעים בדין

נתנאל לגמי:  הם מורשעים בדין, הם צריכים לקבל את העונש

נתנאל לגמי:  אנחנו משחררים אותם לפני, והעצורים שכ-60 אחוז מהם בכלל לא יוגש כתב אישום ממלאים את בתי המעצר, והיום ב-40% מתקן הכליאה זה עצורים בכלל

נתנאל לגמי:  40%

נתנאל לגמי:      כאשר חוק המעצרים, בבסיסו, שחוקק בשנת 1996, אחרי אותה ביקורת ציבורית מאוד גדולה, רצה רק להוריד ולהפחית את המעצרים

נתנאל לגמי:  לכן אני סבור שהצעת החוק הזאת, שהרציונל שלה הוא נכון, וצריך לחזק את המשטרה

נתנאל לגמי:  וצריך לחשוב, ומה שקורה ברחובות הוא בלתי נסבל

נתנאל לגמי:  אבל בדיוק כמו שהיינו בדיון על מעצרים מנהליים, ובדיון על מעצרים מנהליים סברנו שצריך לחזק את המשטרה אבל זה כלי שהוא כלי לא מידתי

נתנאל לגמי:  פה, הכלי הזה, על פניו, של הארכה, קיים היום

נתנאל לגמי:  המשטרה גם קובעת שהוא קיים היום בפקודה שלהם מלפני חודש וחצי, הוא לא רלוונטי למקרים המאוד-מאוד-מאוד חמורים, ובוודאי וודאי הרבה מאוד אנשים שנחקרים ומשוחררים בסוף החקירה בתנאים של קצין אלה האנשים הנורמטיביים בדרך כלל, בלי עבר פלילי, לא רצידיוויסטים, שהקצין הממונה בא ואומר "אני יכול לסמוך עליהם ואני יכול לשחרר אותם"

נתנאל לגמי:       הרי, מתי אני משחרר מישהו? כאשר אני יכול לסמוך עליו

נתנאל לגמי:  אם אני לא יכול לסמוך עליו אני לא אשחרר אותו

נתנאל לגמי:  ובמקרים האלה לבוא ולהגיד לבן אדם "90 יום אתה עכשיו אתה לא" או "15 יום אתה נמצא במעצר בית", זה באמת דבר שהוא מאוד-מאוד, לטעמנו הוא מאוד-מאוד מחמיר והוא לא נדרש

נתנאל לגמי:  והדבר האחרון לגבי מעצרי שווא – אנחנו חושבים שיהיו לא מעט אנשים, בטח במצב החוקי הקיים היום, אחרי וועדת דותן שאם שאלת ההסכמה תרד, כי זאת אחת ההצעות שכבר לא יצטרכו הסכמה, אז זה יכול להיות שהמקרה יהיה אחר

נתנאל לגמי:  אבל, אני מעריך שיהיו לא מעט אנשים שהיום יובאו לבית משפט, אנחנו נעמיס על בתי המשפט ואנחנו נעמיס על בתי הכלא, כי הם לא יוכלו לעמוד בתנאים האלה

נתנאל לגמי:  אתה מגיע עכשיו לקצין ממונה והוא אומר לך, לצורך העניין "עכשיו שלושה חודשים אתה לא בעבודה"

נתנאל לגמי:  גם חודש זה המון, אבל "שלושה חודשים אתה לא נכנס הביתה" או "שלושה חודשים אתה לא רואה את הילדים"

נתנאל לגמי:  הדבר הזה הוא מאוד-מאוד קשה ואנשים יבואו ויגידו "לא, אנחנו לא רוצים"

נתנאל לגמי:  ואז לפי החוק, אנחנו נביא אותם לבית המשפט, לקיים דיון בבית המשפט אחרי שהם יהיו לילה במעצר על כל המשתמע מכך

נתנאל לגמי:       ואנחנו רואים אנשים שעברו לילה במעצר

נתנאל לגמי:  ואני לא מדבר על החיפוש בעירום שהם צריכים לעבור בשב"ס וכל הויה דולורוזה הזאת, והמספר שהוא מקבל

נתנאל לגמי:  האנשים האלה הופכים להיות פוסט-טראומתיים מהמשטרה

נתנאל לגמי:  עוד פעם, ולא שיש לי מילה רעה על המשטרה

נתנאל לגמי:  המשטרה באמת עושה עבודת קודש

צביקה פוגל: הנקודה הובהרה

נתנאל לגמי: המשטרה היא של כולנו

נתנאל לגמי:  אני חושב שזה יגביר את המעצרים, אני חושב שזה יגרום לאנשים גם להפר, אנשים שיצטרכו להיות תקופה ארוכה מחוץ לבית ואז הם יחזרו והם יפרו

נתנאל לגמי:  ואז באמת תהיה עילת מעצר

נתנאל לגמי:  ואנשים נורמטיביים, אנחנו נהפוך אותם לעבריינים

נתנאל לגמי:  ולכן אנחנו סבורים שהשלב הנכון הוא באמת להמתין לעבודה הנפלאה שחברי עושה

נתנאל לגמי:  זה נכון שבגלל הקורונה וכולי זה לקח קצת זמן

נתנאל לגמי:  אני יודע, אני מכיר את הביקורת על וועדת - - -     

אליהו (אלי) רביבו: אין דיון שהקורונה וסיבותיה לא עולות

אליהו (אלי) רביבו:  זה משהו מדהים

נתנאל לגמי: לא, לא, אני אומר, לא, אבל באתי להגיד, חבר הכנסת רביבו, שאני מקבל את הביקורת גם עליי, גם אני חלק מוועדת דותן, ואני מסכים שהעניין הזה לקח - - -     

אליהו (אלי) רביבו: כמה זמן אנחנו מחכים לתוצאות

נתנאל לגמי: נכון, נכון, זה לקח קצת זמן, אבל חשוב לומר - - -     

אליהו (אלי) רביבו: אתה יודע כמה נרצחים בינתיים נרצחו?     

צביקה פוגל: אליהו

נתנאל לגמי: לא, אבל אני חושב פשוט, אני פשוט חושב שההצעה הזאת היא לא תעזור לשאלת הנרצחים אלא לפשיעה החמורה

צביקה פוגל: עורך דין נתנאל, הנקודה הובהרה

מירי פרנקל-שור: אבל מה, אז יש לך הצעת חלופית?     

נתנאל לגמי: על הצעות חלופיות צריך לחשוב

נתנאל לגמי:  אנחנו, אני כרגע מדבר על ההצעה הזאת

נתנאל לגמי:  אני לצורך העניין חושב שבתקופה האחרונה כן היו, וכבוד יושב הראש דיבר על כל מיני הצעות שנועדו לחזק את המשטרה, נועדו לתת להם כל מיני כלים

נתנאל לגמי:  אני פשוט סבור שההצעה הזאת בזמן שלה, במקום שלה, כשיש את וועדת דותן, כאשר פקודת המשטרה יצאה כרגע, כאשר מדובר באנשים, ברוב רובם זה אנשים נורמטיביים שהשתחררו, ההצעה הזאת לא תשיג את מטרתה

מירי פרנקל-שור: אבל אני מבינה שהפרק הזה של דו"ח וועדת דותן כבר מוכן

נתנאל לגמי: נכון

מירי פרנקל-שור: אמור להתפרסם איזה דו"ח ביניים? אמור, מה טווח הזמנים? כדי שנוכל - - -     

אליהו (אלי) רביבו: אתה יכול לומר לה בבקשה מתי התחילה לדון וועדת דותן בחלופות?     

צביקה פוגל: עורך דין אופיר, בבקשה

אופיר טישלר: כן, טוב

אופיר טישלר:  ראשית - - -     

צביקה פוגל: רגע, רק להגיד תודה לעורך הדין נתנאל

נתנאל לגמי: תודה רבה

נתנאל לגמי:  תודה רבה על הזמן

צביקה פוגל: לא, גם נראה שאתה מאוד בעניין

צביקה פוגל:  עשית את שלך

צביקה פוגל:  בבקשה, אופיר

אופיר טישלר: ראשית אני אומר בפתח הדברים שאני הוזמנתי לכאן כנציג הפרקליטות

אופיר טישלר:  אני גם אומר בכובעי השני, אבל זה אך ומזל שאני נמצא פה כמרכז וועדת דותן

צביקה פוגל: בואנה, בכל דיון אצלי אתה עם שני כובעים

צביקה פוגל:  אני כבר לא החלטתי אם לכובע שלי יש שלוש פינות

צביקה פוגל:  בבקשה

אופיר טישלר: טוב

אופיר טישלר:  וועדת דותן, כמו שאמרתי בדיון הקודם, אני אומר את זה לפרוטוקול שוב, החלה את עבודתה בסוף שנת 2019

אופיר טישלר:  המנדט שניתן לה הוא לא מנדט שנוגע רק לשאלת השחרור בערובה, אלא מנדט מאוד-מאוד רחב, ועלו מספר רב מאוד של סוגיות, ונידונו בצורה מאוד-מאוד מעמיקה ומאוד-מאוד יסודית ומקצועית על ידי כל גורמי המקצוע

אופיר טישלר:  שמענו עשרות גורמים בעלי תפקידים, החל משופטים, לשכת עורכי הדין, סנגורים ונציגים של גופים שונים

אופיר טישלר:  בנושא הספציפי הזה כבר יש דו"ח שהוא מוכן, אפשר לומר שהטיוטה שלו מוכנה כבר מספר חודשים

אופיר טישלר:  היא נוגעת בעיקר, הוא נוגע, המלצות הביניים נוגעות בעיקר לסוגייה של מעצרים בלתי מוצדקים או בלתי מחויבים, ונוגעת גם בין היתר בנגזרת הזו של סמכויות הקצין הממונה לשחרר בתנאים

אופיר טישלר:  נוצר, אני חושב, בהסכמה, אנחנו מנסים להגיע, אחת הסיבות שהשחרור של המלצות הביניים כרגע מתעכב הוא כיוון שאנחנו רוצים לטייב את ההמלצות בצורה כזו, המתווה הוא מתווה הרמוני

אופיר טישלר:  זאת אומרת, לא ניתן לקחת חלקים ממנו, חלקים מהמתווה, את חלק א', את חלק ב' אבל לא לקבל את חלק ג'

אופיר טישלר:       אני חושב שגם נציגי המשטרה שחברים בוועדה יסכימו על זה – הוא מתווה הרמוני שאם מקבלים אותו,  מקבלים אותו כולו

אופיר טישלר:  ויש שם המלצות שהולכות מאוד לקראת המשטרה בהרחבת סמכויות הקצין

אופיר טישלר:  למשל בביטול דרישת ההסכמה, כמו שאמר חברי

אופיר טישלר:  למשל במתן אפשרות למינוי פקח אנושי כבר בשלב מעצר הימים

אופיר טישלר:  למשל באפשרות של הארכה של תנאי השחרור בערובה בלי צורך להגיע לבית המשפט בהחלטה של קצין בהסכמה

אופיר טישלר:  ועוד מספר דוגמאות

אופיר טישלר:  אנחנו, המלצות הביניים מוכנות כבר כמו שאמרתי מספר חודשים

אופיר טישלר:  אנחנו עכשיו עובדים על שיוף ועל טיוב, על מנת שכאשר הן ישוחררו ויפורסמו, ניתן יהיה להריץ, הן כוללות גם, כפיש אולי חברתי עוד מעט, נציגת משרד המשפטים תסביר, הן כרוכות גם בתיקוני חקיקה

אופיר טישלר:  ועל מנת שניתן היה להניע את התהליך הזה במהירות ולא להתחיל להתווכח על כל סעיף וסעיף אנחנו מנסים להגיע למתווה המוסכם הנכון ביותר

אופיר טישלר:  כמו שאמרתי, הפרקים כבר, זאת אומרת המלצות הביניים כבר כתובות

אופיר טישלר:  אנחנו מקווים שהן יפורסמו, תפורסמנה בטווח זמן קרוב מאוד

צביקה פוגל: תודה רבה לאופיר

צביקה פוגל:  עוד רגע, ברשותך

צביקה פוגל:  תראו, הזמן קצר, המלאכה מרובה ולבעל הבית אין סבלנות

צביקה פוגל:  לא אני, בעל הבית – המליאה וכל החבר'ה האחרים

צביקה פוגל:  אני לא יכול להמשיך בדיון הזה בלי לשמוע באמת את השטח

צביקה פוגל:  אז בבקשה, מפקד התחנה, ששי

צביקה פוגל:  אני רוצה לשמוע את עמדתך

ששון שלמה: טוב, בוקר טוב לכולם, יושב ראש הוועדה, חבר הכנסת רביבו, מכובדיי כולם

ששון שלמה:  אז ככה, צריך להבין ככה, מחוז מרכז, יש את כמות הסכסוכים הכי גבוהה בארץ

ששון שלמה:  בלוד עצמה יש עשרה סכסוכים מדממים כאשר חמישה מהם זה סכסוכי דמים בין קורבן אחד ל-12 קורבנות, ועוד חמישה סכסוכים פתוחים שאנחנו מטפלים בהם ביום-יום

ששון שלמה:  מעבר לזה נפתחים בין שלושה לשישה סכסוכים כל שבוע, שאנחנו צריכים לקב"ט אותם

ששון שלמה:  זאת אומרת, ה"בוקר טוב" שלנו, ה"לילה טוב" שלנו, זה הסכסוכים

ששון שלמה:  אני לא מדבר בכלל על אלימות במשפחה ואירועים נוספים שצריך לתת להם קשב

ששון שלמה:  צריך להבין שהעבריינים המסוכסכים לא גרים בשכונות אחרות, הם גרים מתחם ליד מתחם, דלת ליד דלת, אחד ליד השני

ששון שלמה:  בבוקר כשהוא יוצא והוא הולך, הוא חזור מהעבודה, הוא רואה אותו

ששון שלמה:  הוא רואה אותו

ששון שלמה:  וזה מה שגורם להתחממות

ששון שלמה:  ודיברתם פה על הנושא של הענישה, גם אני לא חושב שזה הענישה

ששון שלמה:  אבל יש, מה שאנחנו רוצים להגביל פה זה את המסוכנות

ששון שלמה:  כי יש לנו שלבים

ששון שלמה:       השלבים זה בדרך כלל מתחיל אירוע כתוצאה מריב בבית ספר, ריב בנשים, ריב על חניה, מתחילה קטטה, מתחילים ירי באוויר, לאחר מכן ירי על בית, ירי פציעה ואז רצח

ששון שלמה:  אנחנו רוצים למנוע את התהליך הזה

ששון שלמה:  התהליך הזה שאנחנו עושים, חלק ממנו שאנחנו מצליחים לעשות היום אבל זה לא מספיק, אנחנו למעשה מצילים חיים באירוע הזה

ששון שלמה:  זה שנצליח היום להרחיק את האנשים או לפעמים מעצרי בית, אני מציל את החיים של אותם אנשים שבשלב הזה שאני יכול להרחיק אותם, אז הם קצת נרגעים

ששון שלמה:  ואז אנחנו, יש לנו איזה תהליך שנכנס לסולחה

ששון שלמה:  בסופו של דבר אנחנו מבינים שחייבים לעשות את הסולחה, אבל יש בדרך שלבים

ששון שלמה:  יש את השיחות, ובסופו של דבר סולחה שלוקחת זמן

ששון שלמה:  היא יכולה לקחת חודש והיא יכולה לקחת גם חודשיים

ששון שלמה:  אבל לבינתיים בזמן הזה אין לנו את תגובת הנגד

ששון שלמה:  אם אני לא מצליח בתור מפקד התחנה היום לקבל כלים מסוימים לעצמי בשביל להתמודד עם זה ביום-יום, ואי אפשר על כל דבר להגיע לבית משפט, כי בית משפט אנחנו יודעים כמה הוא עמוס וכמה הוא עסוק, וחשוב מאוד שיהיו לנו את הכלים האלה

ששון שלמה:      אנחנו מייצרים לעצמנו איזה תהליך מסוים בשביל שהאירועים האלה לא יתפתחו

ששון שלמה:  כי כמו שאמרתי, הגעתי לסכסוך דמים, אין פתרונות, נגמר

ששון שלמה:  יש לי חמישה סכסוכי דמים שאני, כל רגע יכול להיהרג לי מישהו, כל רגע יכולה להירצח לי מישהי

ששון שלמה:  והיום אנחנו יודעים, אצל העבריינים כבר נגמר, אני לא פוגע בעבריין כמו פעם, אני לוקח ילדים, אני לוקח נשים, אני לוקח אנשים שלא קשורים בכלל

ששון שלמה:  לוקחים הכל מהכל

ששון שלמה:  לכן אנחנו צריכים לראות איך אנחנו מונעים את האירוע הזה

ששון שלמה:  ואנחנו רואים מה קורה היום

ששון שלמה:  האלימות לא פוחתת, היא גוברת

ששון שלמה:      ואני אתן ככה לסיום ככה באמת דוגמא אחרונה

ששון שלמה:  אירוע בין שתי משפחות שנפגעו שישה מבני המשפחה, כאשר שניים מהם קטינים, פצועי ירי ברמות בין קשה לבינוני

ששון שלמה:  וכתוצאה מהשימוש בהרחקה, פעם זה הספיק לנו ה-15 יום, אבל היום לא מספיק, הצלחנו להגיע איתם לסולחה

ששון שלמה:  כי האירוע הזה היה יכול להיגמר לנו בהרוגים, אירועי רצח על ימין ועל שמאל

ששון שלמה:  לכן, שתבינו, אנחנו צריכים כלים

ששון שלמה:  אננו בסוף שומרים על החיים שלהם

ששון שלמה:  והם מבינים את זה

ששון שלמה:  אותה משפחה הגיעה אליי, כשעברתי לפני שבועיים שם, ובאו להגיד לי תודה

ששון שלמה:  הוא אומר לי "שזה שהחלטת בהחלטה להרחיק אותנו ואנחנו כעסנו עליך", אוקיי? "זה עזר לנו"

ששון שלמה:  צריך להבין את זה בשורה התחתונה

ששון שלמה:  זה מה שאנחנו מתמודדים איתו ביום-יום

ששון שלמה:  תודה לכם

צביקה פוגל: תודה רבה ששי

צביקה פוגל:  העדות שלך בתור אחד שחי את השטח מאוד חשובה להבנת הפרופורציות בין האיזונים הנדרשים בעניין הזה

צביקה פוגל:  גבירתי רצתה לדבר, בבקשה

רעות גורדון כץ: כן, רעות גורדון כץ ממשרד המשפטים

רעות גורדון כץ:  אני אשמח להשלים בקצרה לדברים שחבריי אמרו קודם לכן

רעות גורדון כץ:  קודם כל, נגיד שגם מבחינתנו נקודת המוצא היא שבאמת המאבק בפשיעה החמורה בארץ זה צו השעה, זה אחד האתגרים המשמעותיים שעומדים כרגע בפני מערכת אכיפת החוק, וכמובן צריך לתת כלים למשטרה

רעות גורדון כץ:  הנושא שלפנינו, כפי שגם עמדו על זה קודם חבריי, נדון באמת לעומק בוועדת דותן

רעות גורדון כץ:  המנדט של וועדת דותן היה באמת מאוד-מאוד נרחב, ואחד הנושאים שהיא הכי צללה לעומקו והקדישה באמת דיונים רבים זה היה הנושא של סמכויות הקצים הממונה

רעות גורדון כץ:  ובאמת לנגד עיני הוועדה עמד הצורך בהרחבת סמכויות הקצין הממונה

רעות גורדון כץ:  אבל העניין היה באמת לעשות את זה בצורה מאוזנת, ותוך מיפוי כל החסמים שמונעים היום את השחרור בתחנה

רעות גורדון כץ:  זאת אומרת, לא רק להרחיב, אבל יש עוד כל מיני דברים שגם המשטרה הציפה וגם יתר חברי הוועדה הציפו, שהם מונעים את באמת מיצוי סמכויות הקצין הממונה

רעות גורדון כץ:  ובעצם כשהמטרה היא למצוא מתווה שמאזן בין הצורך בהרחבת סמכויות הקצין הממונה לבין בעצם החשיבות של קיומה של ביקורת שיפוטית אפקטיבית גם על המעצרים

רעות גורדון כץ:       ובעניין הזה צריך להבין שהמחוקק, כשהוא עשה חלוקה בין סמכויות הקצין ממונה לבין סמכויות השחרור של בית המשפט, יצר איזשהו איזון

רעות גורדון כץ:  זאת אומרת, כן המחוקק הכיר בזה שיש חשיבות לתת את הסמכות והכלים בידי הקצין הממונה לשחרר כבר בתחנה, ובאמת ככה זה מאפשר שחרור מידי ולא צריך להלין את אותו עצור בלילה במעצר ולחכות למחרת בבוקר כדי להביאו להארכת מעצר

רעות גורדון כץ:  ומצד שני, המחוקק הכיר בזה שגם חשובה ביקורת שיפוטית אפקטיבי, וכאשר מדובר בכלים ובתנאי שחרור שהם מאוד-מאוד מרחיבים המחוקק חשב שנכון להביא את זה בפני בית המשפט

רעות גורדון כץ:  עכשיו, בגלל באמת שהוועדה צללה לעומק הדברים, ובאמת כמו שחברי אמר, יש כבר טיוטה מאוד-מאוד מגובשת, ממש בסגירות אחרונות, וזה אמור לצאת כדו"ח ביניים, אז למעשה גם וועדת השרים, שאני כמשרד המשפטים כמובן מחויבת להחלטתה, חשבה שנכון יהיה לאחר הקריאה הטרומית להמתין להצעת חוק ממשלתית שתגובש על בסיס ההמלצות של וועדת דותן

צביקה פוגל: הנקודה הובהרה

צביקה פוגל:  אתה רוצה להעיר משהו? בבקשה חבר הכנסת רביבו

אליהו (אלי) רביבו: אני מתאפק מהרגע שהגברת הראשונה התחילה לדבור את דברה

אליהו (אלי) רביבו:  רק אני מבקשת להסב את תשומת ליבה של גבירתי היועצת המשפטית

אליהו (אלי) רביבו:  יש איזושהי אווירה שגורמי ממשלה מתכוונים להיכנס בעבודת הכנסת ואני מוחא על כך במחאה גדולה

אליהו (אלי) רביבו:  מתקבלת אצלי הרושם שעם כל הצניעות, אף אחד מהדוברים כאן לא גר בעיר לוד ואף לא באף עיר מעורבת, ואני מוכן אפילו לקחת סיכון ולהניח שלא יצא לכם לנסות ללון לילה אחד אתם ובני משפחותיכם בעיר כמו לוד

אליהו (אלי) רביבו:  מזמין אתכם

אליהו (אלי) רביבו:  בואו, ההורים שלי הם מכניסי אורחים, נסדר לכם איזו שבת, תרגישו איך זה כשכדורים מפלחים את האופניים של הרכב שלכם, ואת הרכב כשאת נוסעת לקנות משהו במכולת, ואז נראה את עמדתכם

אליהו (אלי) רביבו:  אשיב באופן דבר דבור על אופניו, לך גבירתי, הדוברת הראשונה, אם תשימי לב - - -     

צביקה פוגל: בוא ניתן רגע, נעשה את זה בסוף, בוא נשמע את הדוברים האחרים ברשותך

אליהו (אלי) רביבו: בבקשה

צביקה פוגל: תודה

צביקה פוגל:  עורך דין רועי הראל, בבקשה

צביקה פוגל:  אתם גם רוצים לומר משהו?     

רועי הראל: בוקר טוב, כן

רועי הראל:  לפני שגם המשטרה תתייחס טיפה לעניין אנחנו נמשיך במה שאמרה רעות, מבלי לחוות דעה לגופו של עניין ולצורך בהצעת החוק, אנחנו מחויבים גם להחלטת וועדת השרים אבל גם להחלטת ממשלה שתקבע את החלטת וועדת שרים, וקבעה שתקודם הצעת חוק ממשלתית

רועי הראל:  ולכן אנחנו כאן לא יכולים להביע עמדה שתומכת בהצעת החוק - - -     

אליהו (אלי) רביבו: רק אומר לכם שהקונצים האלה יותר לא יכולים לעבוד

רועי הראל: זה לא קונצים, זו החלטת ממשלה

אליהו (אלי) רביבו: כל הצעה נחסמת בטרומית בכוונה לקדם את זה בחקיקה ממשלתית

אליהו (אלי) רביבו:  בואו, תואילו להתקדם, בינתיים אנחנו סופרים למעלה מ-110 גופות רק בחברה הערבית, בלתי מפוענחים, עם אחוזי פיענוח מזעריים של כמה בודדים

אליהו (אלי) רביבו:  תואילו לתת פתרון

אליהו (אלי) רביבו:  אתם יושבים על המדוכה

אליהו (אלי) רביבו:  וועדת דותן התכנסה, התחילה להתכנס כבר מלפני כמעט חמש שנים

אליהו (אלי) רביבו:  הזמן שלכם, לא יודע מה, אולי השעון שלכם הוא שוויצרי, שלי הוא לא

אליהו (אלי) רביבו:  אני רוצה או שתתנו לי פתרון מעשי אופרטיבי

אליהו (אלי) רביבו:  קודם כל, הייתי מצפה מכם לשאול את מפקד התחנה כמה שוטרים יש במשמרת לילה בממוצע

אליהו (אלי) רביבו:  הנה אני מספר לכם, בין שני שוטרים לארבעה שוטרים

אליהו (אלי) רביבו:  אותם שוטרים אמורים להתפרס על אין ספור משימות בלתי פוסקות, ש-99% מהתעסוקה שלהם זה סביב אותם סכסוכים, שכל משפחה שאנחנו מפרידים את הניצים בהם, גם מרוויחים חיים של אנשים, גם של הרבה בלתי מעורבים, בטח של אוכלוסייה בלתי מעורבת

אליהו (אלי) רביבו:  קחו בחשבון שכל אחד כזה שצריך להגיע איתו בבוקר לבית המשפט זה מתוך כוח המשימה שלא מבצע את העבודה השוטפת שלו כי הוא צריך ללוות את אותו עצור

אליהו (אלי) רביבו:      בדרך כלל, בדרך כלל, בדרך כלל, אותו בחור שמציעים לו אמור לקפוץ על זה, והם באמת בסופו של דבר מודים

אליהו (אלי) רביבו:  אני רק מציע לכם, צאו באמת מהפלורסנטים

אליהו (אלי) רביבו:  אלה שמגיעים לסיטואציה הזאת לא מגיעים בלתי מיוצגים, יש להם כסף לשכור את עשרת עורכי הדין הטובים והיקרים ביותר בארץ

אליהו (אלי) רביבו:  הם נוסעים עם שומרי ראש סביבם

אליהו (אלי) רביבו:  אני לא יודע איפה הם עובדים, כנראה שגם אתה לא יודע איפה הם עובדים

אליהו (אלי) רביבו:  אז בואו, תיכנסו לפרופורציה

אליהו (אלי) רביבו:  בבקשה

צביקה פוגל: חייבים לאפשר לפעמים קצת לשחרר

רועי הראל: לא, אני שמח, אני שוב, מבלי לגרוע מילה אחת מטענות חבר הכנסת, אנחנו מייצגים, זאת אומרת, אנחנו תחת הממשלה, אנחנו לא קיבלנו את ההחלטה הזאת

צביקה פוגל: ברור

רועי הראל: אדוני חבר בקואליציה, יכול לפנות לשרי הממשלה, אנחנו, הצעת החוק הגיעה לוועדה השרים

רועי הראל:  לא הייתה התנגדות לעצם הצעת החוק - - -     

אליהו (אלי) רביבו: זה מה שחסר

רועי הראל: והחליטה וועדת השרים ואחר כך הממשלה לתמוך בהצעה לקריאה טרומית ולהתנות את קידומה בהצעת חוק ממשלתית

רועי הראל:  אנחנו כאן לא יכולי להביע עמדה אחרת

רועי הראל:  מוזמנים חברי הוועדה, חברי הכנסת, לפנות לחברי הממשלה ולשרים

צביקה פוגל: 100%, תודה

רועי הראל: ולשנות את עמדתם

צביקה פוגל: תודה, עורך דין רועי הראל

צביקה פוגל:  בבקשה גלעד

גלעד בהט: טוב, אני רוצה להמשיך את דבריו של מפקד התחנה

גלעד בהט:  אגב, אכן אני חבר בוועדת דותן ואני חייב להגיד לעורך דין נתי לגמי שאנחנו, אני מאוד-מאוד מעריך אותו והוא יודע את זה, אבל בנושא המקצועי אנחנו חלוקים על רוב הדברים שהוא אמר, שיהיה ברור

גלעד בהט:  למרות זאת, אני חושב שהוא איש מקצוע מעולה, אני עדיין חולק עליו

צביקה פוגל: אמרתי לו שהוא לא מעריך נכון את ההנהון שלך, כן

גלעד בהט: לא, לא, בסדר, אני חולק עליו מקצועית על רוב הדברים שהוא אמר

נתנאל לגמי: ספציפית זה היה על חובת ההסכמה

נתנאל לגמי:  בזה הוא היה איתי

גלעד בהט: אני רוצה להגיד מספר דברים בקצרה

גלעד בהט:  אחד, לפני, כרגע או כהכנה לוועדת דותן אנחנו באנו עם חבילה של בקשות ושל הסדרה שבכללה גם הרחבת סמכויות הקצין

גלעד בהט:  זאת אומרת, שוב, מבלי להתייחס להצעת החוק הזאת כי יש עמדה ממשלתית ואנחנו מחויבים לה כמובן

גלעד בהט:  אבל באנו וחשבנו שזה נכון

גלעד בהט:  אבל אני רוצה להתייחס דווקא למה שנאמר פה על ידי עורך הדין לגמי

גלעד בהט:  תראו, בסוף בהחלטת שחרור יש באמת את השילוב של חשד סביר ומסוכנות, אבל השטח, מה לעשות? הוא מכתיב את הדברים

גלעד בהט:  וכמי שמטפל, ומפקד התחנה פה, אני הייתי מפקד התחנה ב-2010, כמי שמטפל בסכסוכים כאלה - - -     

צביקה פוגל: היית בלוד?     

גלעד בהט: לא

גלעד בהט:  לא, לא

גלעד בהט:  יש עוד זמן

גלעד בהט:  יש עוד שישה תפקידי סנ"צ לא עשיתי, אחד מהם זה מת"ח לוד

אליהו (אלי) רביבו: אתה לא רואה שהוא עוד לא הלבין שיערותיו?     

גלעד בהט: כן, בסדר, ניסוי של המשטרה

גלעד בהט:  אנחנו מבינים שלהרחקות האלה יש משמעות, ותזכרו, בסוף אנחנו מדברים על מצב שבו יש חשד סביר שאדם ביצע עבירה

גלעד בהט:  יש גם עילת מעצר, וההרחקה הזאת היא לצורך סיום החקירה

גלעד בהט:  עכשיו, למה אני אומר את זה? כי מצד אחד אומרים "תראו, זה לא העבירות החמורות ביותר, אז באמת אם הסתפקת בשחרור כבר אז למה צריך הרבה זמן", ומהצד השני למשטרה יש כוח אדם מוגבל

גלעד בהט:  המשטרה צריכה לחקור את העבירות האלה עם כמות שוטרים מינימלית, ולכן אי אפשר לצפות ממנה שבתקופת ההרחקה הזאת, שהיא תקופה מאוד קצרה, אנחנו נספיק לבצע את כל החקירות האלה, לסיים את החקירה ולהגיע לתוצאות, כאשר אנחנו למעשה מתמודדים עם אירועים חמורים הרבה יותר שיש בגינם גם עצורים

גלעד בהט:      מה אני אומר? החוקר שחוקר את העבירות בתחנת לוד, את הרציחות, את מעשי השוד שיש בהם עצורים, חוקר גם את העבירות האלה שיש בהם משוחררים

גלעד בהט:  זה אותו חוקר, זה לא חוקר אחר

גלעד בהט:  וכשהוא מקדיש את הזמן שלו מבחינת סדר העדיפות שלו, הוא מתמקד בעבירות החמורות יותר שיש בהן עצורים, ובעבירות האלה ששחררנו בהן אנשים, לצורך השלמת החקירה אין לנו מספיק זמן בנתונים שנמצאים היום כדי לבצע את החקירות האלה ולהשלים אותן ולגבש לגביהן עמדה

גלעד בהט:  ולכן אנחנו ביקשנו להרחיב את הסמכויות בנושא הזה מעבר לטיעונים שנשמעו פה לגבי המסוכנות

גלעד בהט:  ושני דברים נוספים

גלעד בהט:  האחד, תזכרו שהמונח הזה של אין בעיה, המשטרה הרחיקה מישהו, קבעה לו תנאי שחרור, היא לא סיימה את החקירה, תבקש להאריך אותם

גלעד בהט:  אבל פה יש שני מוקשים קטנים שהם למעשה גדולים

גלעד בהט:  האחד, כדי לבקש את ההארכה של תנאי השחרור אני צריך לזמן את החשוד לבית משפט

גלעד בהט:  הרבה פעמים קשה מאוד לאתר אותו

גלעד בהט:  זאת אומרת, הוא אמנם נחקר, אמנם שוחרר, אבל אז הוא מסר כתובת שהיא לא בדיוק כתובת וטלפון שהוא לא עונה

גלעד בהט:  ואני מזכיר לכם שאם הוא לא מגיע לדיון בעניינו, בית המשפט לא יאריך לו את התנאים

גלעד בהט:      זאת אומרת, הזמנו אותו לדיון, קבענו דיון, הוא לא מגיע והוא יוצא נשכר

גלעד בהט:  גם הוא לא היה בדיון, גם בית משפט לא האריך לו את התנאים, וגם התנאים נגמרו

גלעד בהט:  אז הנה הרווחנו את הכל

גלעד בהט:  זה דבר ראשון

גלעד בהט:  הדבר השני, בסוף הדיון הזה בבית משפט להארכת תנאים, גם הוא לוקח קשב

גלעד בהט:  קשב ומשאבים מהמשטרה

גלעד בהט:  זאת אומרת, גם הוא עוד תהליך שצריך לבצע

גלעד בהט:  אני אומר, ואני לא מתחמק מהסיפור, מהנושא של וועדת דותן, הגענו שם להסכמות ואנחנו, בהחלט אני חושב שאלה הסכמות שנותנות מענה

גלעד בהט:  אבל הן לא רק בדברים האלה, הן נותנות מענה גם לעניין ההסכמה, גם לעניין ההתייצבות

גלעד בהט:  להרבה מאוד דברים שנותנים חבילה שהיא באמת יותר שלמה ויותר משמעותית

גלעד בהט:  אבל שוב, צריך להגיד פה, הנושא הזה של תנאי ההרחקה הוא נושא שיש לו חשיבות דווקא בגלל החקירות האלה שלוקחות הרבה מאוד זמן, כי יש גם חקירות אחרות, ובסוף, בסוף, בסוף זה אותם חוקרים שעושים את זה

גלעד בהט:       ולכן צריך להבין את זה, ואני אומר, ובזה אני מסיים, יש אמפתיה מאוד גדולה לצורך של המשטרה להילחם בפשיעה, אבל תמיד אחריה המשפט הבא הוא "אנחנו מאוד מעריכים את הצורך שלכם בפשיעה אבל לא בהצעה הזאת, לא בדיון הזה, לא ביום הזה"

גלעד בהט:  אז אני אומר, בסוף משהו כן צריך לתת

גלעד בהט:  אני עוד פעם, לא מתחמק, וועדת דותן היא בהחלט פתרון והיא פתרון טוב

גלעד בהט:  אני חושב שהוא נכון, הדברים, אבל אי אפשר להגיד כל הזמן למשטרה "תלחמו בפשיעה, אנחנו בעדכם, אבל לא באירוע הזה"

גלעד בהט:  תודה

צביקה פוגל: גלעד, שאלה לי אליך

צביקה פוגל:  אני מבין את הרלוונטיות, אני גם חי לא מעט פה לצידו של חבר הכנסת אליהו רביבו, וגם ביקרתי בעיר לוד ונפגשתי עם אח שלו, ראש העיר, ועם ששי

צביקה פוגל:  ואני מבין את העוצמות

צביקה פוגל:  זה רלוונטי גם למקומות אחרים?     

גלעד בהט: בהחלט

גלעד בהט:  בהחלט

גלעד בהט:  לוד היא מקרה אחד, הוא מקרה יחסית קיצוני בגלל המורכבות שיש שם של פשיעה ברמות גבוהות יחסית, של פשיעה מורכבת של אוכלוסיות שיש בהן מורכבות, גם בשילוב, גם בערים מעורבות

גלעד בהט:  יש פה הרבה מאוד דברים שנכנסים ביחד, אבל זה רלוונטי מאוד לירושלים, לתל אביב

גלעד בהט:  יש פה הרבה מאוד החלטות, הרבה מאוד תיקים

גלעד בהט:  היום, במצוקת החקירות במשטרת ישראל, הרבה מאוד תיקים שבצדק מחליטים קציני המשטרה, קציני החקירות לשחרר בתנאים, למרת שיש מסוכנות, כמובן שיש חשד סביר, ולמרות שיש מסוכנות

גלעד בהט:  אבל פרק הזמן שנשאר להם לבצע את החקירה, בגלל שהם שחררו אותו בתנאים – ארבעה-חמישה ימים, אנחנו לא מספיקים לבצע חקירות

גלעד בהט:  לא מספיקים לבצע חקירות

אליהו (אלי) רביבו: אני מחזק את דבריו

צביקה פוגל: אני וידע

אליהו (אלי) רביבו: אני אומר, למה צריך להסביר את זה

צביקה פוגל: בסדר, כי חשוב לי שזה יובהר לפרוטוקול

צביקה פוגל:  לפעמים נעשים גם בשביל הפרוטוקול, חבר הכנסת אליהו רביבו

אליהו (אלי) רביבו: בסדר, אתה מחליט, אדוני יושב הראש

גלעד בהט: כמובן, אנחנו מחויבים להצעת החוק הממשלתית, זה ברור

צביקה פוגל: ברור

צביקה פוגל:  התייחסויות נוספות? הילה? משהו?     

מישל בוסקילה: הילה בוסקילה, הנהלת בתי המשפט

מישל בוסקילה:  אנחנו כמובן מברכים על כל הצעה שיש בה כדי להקל על העומסים שמוטלים על בתי המשפט

מישל בוסקילה:  לגופו של עניין אנחנו, מאחר ומדובר בדין מהותי אין לנו עמדה

מישל בוסקילה:  אבל כאמור, ככל שזה צפוי להקל על העומסים אנחנו כמובן בעד ההצעה

אליהו (אלי) רביבו: באופן משמעותי

צביקה פוגל: עוד מישהו? גבירתי, היועצת המשפטית

מירי פרנקל-שור: לא בשלב זה

צביקה פוגל: לא בשלב זה

צביקה פוגל:  מה השלב הבא שלנו?     

מירי פרנקל-שור: אפשר לקרוא את ההצעה

צביקה פוגל: כן

מירי פרנקל-שור: אנחנו נגבש את העמדה בהמשך הזמן

מירי פרנקל-שור:  אנחנו גם היינו רוצים לראות את המלצות דו"ח וועדת דותן

צביקה פוגל: אוקיי

אליהו (אלי) רביבו: הן לא קיימות עדיין, הן עוד לא בחוץ

מירי פרנקל-שור: בסדר, אבל אולי אפשר לראות טיוטה

אליהו (אלי) רביבו: עוד כמה שנים

אליהו (אלי) רביבו:  עוד כמה שנים

אליהו (אלי) רביבו:  מה שאני מבקש מאדוני יושב הראש וגבירתי היועצת המשפטי

צביקה פוגל: בבקשה

אליהו (אלי) רביבו: אנחנו בכל מקרה, עד להשלמה לקריאה שנייה ושלישית, הדרך עוד ארוכה

אליהו (אלי) רביבו:  נוכל להיפגש לאחר מכן ולנסות לדייק ולהבין ולראות מה ניתן לעשות

אליהו (אלי) רביבו:  עד שנעבוד בשיתוף פעולה, אני חלילה לא חושד לא בעורך דין לגמי ולא בחברי וועדת דותן האחרים, שחלילה וחס הם ישנים טוב בלילה עם המקרים ההזויים שאנחנו עדים להם

אליהו (אלי) רביבו:  אני מציע שאנחנו נשלים את ההליכים של הקריאה הראשונה

אליהו (אלי) רביבו:  אגב, זה גם הסיכום שלי עם שר המשפטים

אליהו (אלי) רביבו:  תוך כדי זה אנחנו נוכל להבין ולראות, לתאם עמדות ולראות איך אנחנו באמת מטיבים מצד אחד עם האזרחים, בדגש על הבלתי-מעורבים, ומצד שני מאפשרים לממשלה לומר את דברה

אליהו (אלי) רביבו:  לפיכך, אני מציע שניגש להקראה ונתכונן לקריאה ראשונה

מירי פרנקל-שור: אני, אדוני יושב הראש, אני עדיין לא מוכנה עם עמדה משפטית בדיון הזה

מירי פרנקל-שור:  אנחנו סיכמנו שזה יהיה דיון הכנה, דיון הכרת הנושא

מירי פרנקל-שור:  בלו"ז שבו הוועדה עומדת אנחנו נתנו את סדר העדיפויות בהתאם לסדר העדיפויות שקבע יו"ר הוועדה

מירי פרנקל-שור:  כמובן ההחלטה בידי הוועדה, אבל אנחנו להיום טרם גיבשנו את עמדתנו

צביקה פוגל: אז בואו נעשה הקראה ונקיים אחרי זה דיון משולש כדי לראות איך אנחנו יכולים להביא את זה לקריאה ראשונה

אליהו (אלי) רביבו: בסדר גמור, מקובל עליי

צביקה פוגל: גם אם זה לא יקרה בטווח הזמן המיידי, חשוב שזה יקרה, ולו רק כדי שיהיה לנו, מה?     

אליהו (אלי) רביבו: אפילו שבוע אני יכול לחכות

צביקה פוגל: אתה תשרוד?     

אליהו (אלי) רביבו: כן

צביקה פוגל: רווח לי

צביקה פוגל:  אתה רוצה להגיד מילות סיכום לפני ההקראה

אליהו (אלי) רביבו: לא, אני חושב שצריכים להתקדם

צביקה פוגל: תודה

צביקה פוגל:  הקראה ונתקדם

צביקה פוגל:  מי מקריא? גלעד?     

גלעד נווה: כן

צביקה פוגל: בבקשה

גלעד נווה: הצעת חוק סדר הדין הפלילי (סמכויות אכיפה – מעצרים) (תיקון – החמרת תנאי שחרור בערובה), התשפ"ג–2023         

צביקה פוגל: תודה רבה גלעד, תודה רבה ליועצת המשפטית, למירי

צביקה פוגל:  אני אגיד לכם כמה משפטי סיום בכיוון להמשך

צביקה פוגל:  אני חושב שהזכות לחיים נורמטיביים של אזרחים רגילים אינה נופלת מזכותו של חשוד, יהיה אשר יהיה, מלהנות מאותה חזקה שעומדת לזכותו

צביקה פוגל:  אנחנו באיזון הזה כל הזמן נמצאים

צביקה פוגל:  אני מוצא את עצמי מתחילת תפקידי פה כאחד שנדרש כל הזמן לאיזונים האלה, וזה בסדר, זה חשוב מאוד

צביקה פוגל:  אבל אני מנסה כל הזמן לרתום את מה שאנחנו עושים למציאות בשטח, ולא רק למה שנראה לנו נכון, לא רק בגלל הפלורסנטים נתנאל, אלא מכיוון שבאמת אני אמור לתת להם את הכלים שנדרשים לטובת העניין

צביקה פוגל:  וכשעומד מולי מפקד התחנה, והוא לא היחיד, נפגשתי עם מפקד תחנת עכו ועם מפקד תחנת באר שבע ועם המרחב בדרום ועם עוד כמה אנשים, ואני מבין שהצעת חוק מהסוג הזה, כמו שהיא מופיעה פה, לפחות ברעיון שלה, יש לה את היכולת למנוע את ההיווצרות של תהליך שבסופו של דבר יעלה בחיי אדם

צביקה פוגל:       יש בה את האלמנטים האלה

צביקה פוגל:  אני מאוד מאוד בוועדת דון, אני גם סומך על גלעד ועל אופיר ועליך שבאמת יהיה שם איזשהו ריפוי

צביקה פוגל:  אני שואל את עצמי האם לא נכון בטווח הזמן המיידי כן לתת איזשהו סעד לאותם שוטרים כדי שיוכלו לבצע את משימותיהם, ולטווח היותר ארוך לחכות לוועדת דותן

צביקה פוגל:  כי בואו, אנחנו כולנו מספיק וותיקים בוועדות ובתוצאות שלהן

צביקה פוגל:  ייקח זמן עד שהתוצאות יוצגו והלקחים ייושמו, ותהיה חקיקה, וכל הדבר הזה

צביקה פוגל:  ואני שואל את עצמי אם לא כדאי עד אז, בואו ניתן אפשרות לנוספת למפקדי התחנות, לשוטרים בשטח

צביקה פוגל:  אני שם את זה בסימן שאלה

צביקה פוגל:  אנחנו נקיים על זה דיון ונחליט מתי אנחנו מעלים את זה לקריאה ראשונה אם בכלל, וזה בסדר גמור

צביקה פוגל:  אדוני חבר הכנסת, אליהו רביבו, תמשיך לדפוק על השולחן

צביקה פוגל:  אתה מעמיד את הדברים על דיוקם וזה חשוב מאוד

צביקה פוגל:  תודה רבה לכולכם